《被花恼 题宛仙落梅便面》
清代·席佩兰

东风作意酿轻寒，帘外谢池春晓。香雪枝头剩多少。

一分是病，三分是恨，瘦得诗难肖。情脉脉，思冥冥，自将疏影怜清沼。

长记乍相逢，生怕朝云去时早。参横月落，几曲阑干，处处思量到。

问青溪流梦去谁边，争留得、闲愁共波绕。撇不下，一幅罗浮春恨稿。

作者简介：江苏吴县人，字道华，一字韵芬，号浣云，诗人常熟孙原湘妻。亦工诗，为袁枚随园女弟子之冠。有《长真阁稿》。